Document ID: 31996D0393

Komisijas Lēmums
(1996. gada 13. jūnijs),
ar ko groza Lēmumu Nr. 85/377/EEK par Kopienas tipoloģijas izveidi lauku saimniecībām
(dokuments attiecas uz EEZ)
(96/393/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu apkopošanai par lauku saimniecību ienākumiem un uzņēmējdarbību Eiropas Ekonomikas kopienā [1], kurā jaunākie grozījumi izdarīti ar Eiropas Kopienas Padomes 1995. gada 1. janvāra Lēmumu Nr. 95/1/EK [2], Euratom, EOTK un jo īpaši tās 4. panta 4. punktu un 11. pantu,
tā kā ar Komisijas Lēmumu Nr. 85/377/EEK [3] izveidotā lauku saimniecību tipoloģija un jo īpaši standarta bruto starpības ir pamats lauku saimniecību klasifikācijai pēc ekonomiskā lieluma un saimniecības veida gan saimniecību struktūras pārskatos, gan saskaņā ar Lauku saimniecību grāmatvedības datu tīklu (FADN); tā kā Kopienas tipoloģija ir arī pamats, lai aprēķinātu Eiropas lieluma vienības (ESU) un sliekšņus novērojumu sfēras ierobežošanai un lai izstrādātu plānu to saimniecību atlasei, kuras ir iekļautas vai tiks iekļautas FADN;
tā kā to lauku saimniecību struktūras pārskatu rezultāti, kurus klasificē pēc ESU un saimniecības veida, kalpo par pamatu lēmumu pieņemšanai saimniecību struktūras politikā saskaņā ar kopējo lauksaimniecības politiku un FADN novērošanas sfēras noteikšanai, uz kuras pamata atlasa un izvērtē FADN saimniecības paraugu; tā kā novērošanas sfērai domāto saimniecību atlasei ir jāatspoguļo katras plānotās analīzes mērķi;
tā kā Padomes Regula (EEK) Nr. 571/88 [4], kurā jaunākie grozījumi izdarīti ar Komisijas Lēmumu Nr. 96/170/EK [5], paredz vairākkārtīgus pārskatus par lauku saimniecību struktūru laikā no 1988. līdz 1997. gadam un uzskaita pārskatāmos raksturlielumus;
tā kā Komisijas Lēmuma Nr. 85/377/EEK 11. pants paredz, ka Komisija ar dalībvalstu palīdzību vismaz reizi 10 gados pārskata gūto pieredzi lēmuma piemērošanā, kā arī jebkādas jaunas Kopienas vajadzības, kas radušās šajā jomā; tā kā pēc šāda pārskata lēmuma noteikumus drīkst grozīt pēc vajadzības;
tā kā ir grozīta pārskatu raksturlielumu saraksta struktūra un saturs laika posmam no 1988. līdz 1997. gadam, un līdz ar to raksturlielumi jaunajā sarakstā atšķiras no tiem, kas reģistrēti iepriekšējos pārskatos; tā kā bija vajadzīgi tālāki grozījumi, lai ievērotu pēdējos Kopējās lauksaimniecības politikas pasākumus; tā kā Kopienas lauku saimniecību tipoloģija ir atkarīga no šā saraksta, un tādēļ Lēmumu Nr. 85/377/EEK ir jāpielāgo pārskatu raksturlielumu sarakstiem, kurus nosaka Regula (EEK) Nr. 571/88, ņemot vērā pārskatus laika posmā no 1988. līdz 1997. gadam;
tā kā šajā lēmumā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu un Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma Nr. 85/377/EEK II pielikumu groza saskaņā ar šā lēmuma I pielikumu.
2. pants
Šis lēmums ir adresēts dalībvalstīm.
Briselē, 1996. gada 13. jūnijā

Labels: 19
6